पाएं अपने शहर की ताज़ा ख़बरें और फ्री ई-पेपरडाउनलोड करें
सामुदायिक स्वास्थ्य केंद्र में सात अप्रैल से अब तक चार हजार 90 लोगों का कोरोना की जांच की गई। इसमें 572 लोगों की रिपोर्ट पॉजिटिव आई। लेकिन सकारात्मक बात यह है कि इसमें से 212 व्यक्ति पूरी तरह से स्वस्थ भी हो चुके हैं। जबकि 360 लोग होम आइसोलेशन में रहकर अभी भी दवा का सेवन कर रहे हैं। प्रभारी चिकित्सा पदाधिकारी डॉक्टर समीर कुमार दास ने बताया कि सात लोगों को मात्र कोविड सेंटर उदाकिशुनगंज रेफर किया गया है। शेष अपने घरों पर ही होम क्वारेंटाइन में रहकर दवा का सेवन कर रहे हैं। उन्होंने बताया कि नई गाइडलाइन के अनुसार अगर एंटीजन टेस्ट किसी व्यक्ति का पॉजिटिव आता है तो ऐसे लोग निर्धारित 14 दिन तक घर में रहकर ही दवा का सेवन करें तो वे पूरी तरह से स्वस्थ हो जाएंगे। उन्हें आरटीपीसीआर या अन्य टेस्ट कराने की कोई आवश्यकता नहीं है। उन्होंने एक बात और स्पष्ट किया कि कई लोग एंटीजन टेस्ट के कुछ ही दिन बाद पुनः टेस्ट कराने पहुंच जाते हैं, जो कि गलत है। नियमत: 14 दिन तक ऐसे लोगों को घर में ही रहना चाहिए। अगर ऐसे लोग बेवजह बाहर निकलते हैं, तो इससे संक्रमण फैलने का भी खतरा बढ़ता है। नई गाइडलाइन में स्पष्ट किया गया कि आप 14 दिन घर पर रहें और दवा का सेवन करें। दूसरे जांच की आवश्यकता नहीं है। दो दिन में रिजल्ट नहीं आता है।
कुमारखंड में 78 की जांच में 17 मिले पॉजिटिव
कुमारखंड| प्रखंड क्षेत्र में कोरोना संक्रमितों की संख्या में लगातार वृद्धि हो रही है। शुक्रवार को सीएचसी में एंटीजन किट के माध्यम सेे 78 लोगों की जांच की गई। इसमें 17 व्यक्ति कोरोना संक्रमित पाए गए। जबकि 61 लोगों की रिपोर्ट निगेटिव आई है। प्रखंड क्षेत्र में कोरोना संक्रमितों की संख्या बढ़कर 250 हो गई है। प्रखंड के कांकड़ विशनपुर वार्ड नंबर-पांच से 46 वर्षीया महिला, पथराहा भतनी वार्ड नंबर- 11 से 24 वर्षीया महिला और उसके दो पुत्रियों की रिपोर्ट भी पॉजिटिव आई। वहीं मछहा वार्ड-2 के 25 वर्षीय युवक, गढिया के 43 वर्षीय सीएसपी संचालक, भतनी वार्ड-4 के 35 वर्षीय युवक, सिकरहटी वार्ड-आठ के 22 वर्षीय युवक, सिहपुर वार्ड-सात के 36 वर्षीय युवक, टिकुलिया वार्ड-नौ से 45 वर्षीय व्यक्ति की रिपोर्ट भी पॉजिटिव आई। वहीं सरहदगति वार्ड-एक से 40 वर्षीय व्यक्ति, श्रीनगर वार्ड-सात से 75 वर्षीय बुजुर्ग, इसराइन कला वार्ड-13 से 38 वर्षीय युवक और उनकी 35 वर्षीया पत्नी, सिहपुर वार्ड-पांच से 2 वर्षीया महिला और अररिया जिले के नरपतगंज प्रखंड स्थित मिरदौल वार्ड-3 की 56 वर्षीय महिला तथा उसके 31 वर्षीय पुत्र का रिपोर्ट कोरोना संक्रमित आई। कोविड सैंपल संग्रह टीम के देव कुमार देवता ने बताया कि शुक्रवार को सीएचसी में 78 लोगों की एंटीजन किट से जांच की गई। जिसमें 17 लोगों की रिपोर्ट पाॅजिटिव आई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn